stanford-oval/wikipedia huggingface dataset:
מארן ר. ניהוף

| --- | --- |
אין תמונה חופשית
 לידה:  16 באפריל 1963 (בת 61) מילהיים על הרוהר, הרפובליקה הפדרלית של גרמניה 
 ענף מדעי:  מחשבת ישראל 
 מקום לימודים:  אוניברסיטת הרווארד (1991) 
 מוסדות:  האוניברסיטה העברית בירושלים (16 באוקטובר 1991) 
 marenniehoff.huji.ac.il
 
מארן ניהוף (Maren R. Niehoff, נולדה 16 באפריל 1963) היא חוקרת מחשבת ישראל ישראלית ממוצא גרמני, המכהנת כראש הקתדרה על שם מקס קופר בחוג למחשבת ישראל וכראש החוג באוניברסיטה העברית בירושלים. תחום מחקרה מתמקד בהגות היהודית ההלניסטית והרבנית המוקדמת, וביחסים ביניהן. ביוני 2021 היא נבחרה כחברה באקדמיה הלאומית הישראלית למדעים.
ביוגרפיה

את לימודיה האקדמיים ערכה ניהוף באוניברסיטת ברלין ובאוניברסיטה העברית.
את התואר השני והשלישי השלימה באוניברסיטת אוקספורד בהנחייתו של גיזה ורמס (Géza Vermes) בשנת 1989. פוסט דוקטורט ערכה באוניברסיטת הרווארד. החל משנת 2011 מכהנת כחברת סגל בחוג למחשבת ישראל באוניברסיטה העברית ומאז 2014 משמשת כראש הקתדרה על שם מקס קופר למחשבת ישראל.
מארן ניהוף כיהנה כראש קבוצת מחקר במכון הישראלי ללימודים מתקדמים, שהתמקדה ב"הקמת העצמי בתרבויות ים-תיכוניות עתיקות ("Constructions of the Self in Ancient Mediterranean Cultures").
מחקר

תחום המחקר של ניהוף כולל קשת רחבה של תקופות החל מהיהדות ההלניסטית ועד הספרות הרבנית המוקדמת עם נגיעה לנצרות הקדומה והספרות הפגנית.
ניהוף חקרה את דמותו של פילון האלכסנדרוני, והציעה ניתוח היסטורי מקיף של פילון כסופר יהודי באימפריה הרומית. הכרונולוגיה של יצירותיו, תולדותיו וכן התפתחות מחשבתו נבחנות בהקשר אל חינוכו באלכסנדריה וביקורו ברומא כראש השגרירות היהודית לגאיוס. ניהוף טענה כי פילון עסק יותר ויותר בשיח הרומי ובכך זרק אור חדש וחשוב על הופעתה של הנצרות הקדומה והזרם הסופיסטי.
ניהוף חוקרת את הדינמיקה שבין יהודים, נוצרים ופגאנים בשלהי העת העתיקה. מחקריה אלו כוללים השואה בין הספרות הרבנית המוקדמת, יצירתו של אוריגנס, מדרשי תהלים שנתגלו לאחרונה וכן את שברי חיבורים פגאניים מקלסוס ופורפיריוס.
ניהוף המשיכה את מפעלו של יהושע עמיר בתרגום כתבי פילון האלכסנדרוני מיוונית לעברית בהוצאת מוסד ביאליק.
ספרים

פילון האלכסנדרוני: ביוגרפיה אינטלקטואלית, מארן ר' ניהוף; תרגמו מאנגלית: אסף רוט, רון אגמון; ירושלים, הוצאת ספרים ע"ש י"ל מאגנס - האוניברסיטה העברית, תשפ"ב 2021.
M. R. Niehoff, The Figure of Joseph in Post-Biblical Jewish Literature, 1992, 178 pp. Brill, Leiden.
M. R. Niehoff, Philo on Jewish Identity and Culture, 2001, Mohr Siebeck, Tübingen.
M. R. Niehoff, Jewish Exegesis and Homeric Scholarship in Alexandria, 2011, Cambridge University Press, Cambridge. Paperback edition 2014. Polonsky Prize 2011.
M. R. Niehoff, ed., Homer and the Bible in the Eyes of Ancient Interpreters, 2012, Brill, Leiden.
M. R. Niehoff, ed., Journeys in the Roman East: Imagined and Real, 2017, Mohr Siebeck, Tübingen.
M. R. Niehoff, Philo of Alexandria. An Intellectual Biography, 2018, Yale University Press, New Haven.
הערות שוליים

↑  https://marenniehoff.huji.ac.il/bio-cv
↑  נשיא וסגנית נשיא חדשים לאקדמיה הלאומית הישראלית למדעים, 7 חברים וחברות חדשים מצטרפים לאקדמיה, באתר www.academy.ac.il
| --- | --- |
בקרת זהויות :  NLI: 987007265926405171  PLWABN: 9810675915305606  GND: 123456398  ISNI: 0000 0000 6153 7662  LCCN: n91097568  NKC: jo2012701032  ORCID: 0000-0002-0815-6929  SUDOC: 033747717  VIAF: 56707047   WorldCat (עם VIAF): 56707047
האח הגדול (סדרת טלוויזיה אמריקאית)

| --- | --- |

 מבוסס על:  האח הגדול 
 סוגה:  תוכנית מציאות 
 מנחים:  ג'ולי צ'ן 
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס 
 מספר עונות:  25 
 תוכנית המשך:  האח הגדול: אובר הטופ, סלבריטי האח הגדול, משחקי האח הגדול 
 הפקה
 מפיק:  דון וולמן
 חברת הפקה:  אנדמול 
 שידור
 רשת שידור:  CBS
 תקופת שידור מקורית:  5 ביולי 2000 – הווה 
 קישורים חיצוניים
 www.cbs.com/bigbrother
 דף התוכנית ב-IMDb
 
האח הגדול היא תוכנית ריאליטי בטלוויזיה אמריקאית המבוססת על תוכנית הריאליטי ההולנדית באותו השם שנוצרה על ידי המפיק ג'ון דה מול ג'וניור ב-1997. הסדרה לוקחת את שמה מהדמות ברומן של ג'ורג' אורוול משנת 1949 Nineteen Eighty Four. הסדרה האמריקאית הושקה ב-5 ביולי 2000 ברשת CBS, ומאז הגרסה הספרדית ב-2022, היא העיבוד הארוך ביותר בזיכיון האח הגדול.
פורמט

התוכנית עוקבת באופן כללי אחר הנחת היסוד של גרסאות אחרות, שבהן קבוצת מתמודדים המכונה "HouseGuests" גרה יחד בבית שנבנה במיוחד ומבודד מהעולם החיצון תמורת פרס כספי של $500,000 (או $750,000 בעונה ה-23 ואילך). אורחי הבית מנוטרים באופן רציף במהלך שהותם בבית על ידי מצלמות טלוויזיה בשידור חי כמו גם מיקרופונים אודיו אישיים. במהלך התחרות, הדיירים מודחים על ידי הצבעה מחוץ לתחרות. בעונת הפתיחה שלה (שעקבה אחר הפורמט ההולנדי המקורי והצבעת הקהל שנקבעה על המגורשים והזוכה בסופו של דבר), הרייטינג ירד והתגובה הביקורתית הלכה וגברה שלילית, מה שגרם לחידוש של הסדרה לעונה השנייה, שהתמקדה בתחרות ובמשחקיות.
שידור והפקה

העונה העשרים וחמש עלתה לראשונה ב-2 באוגוסט 2023. ב-7 במאי 2024 CBS חידשה את הסדרה לעונה עשרים ושש שתעלה לאקרנים ב-17 ביולי 2024.התוכנית הפיקה שלושה ספין-אופים: "האח הגדול: אובר הטופ", ששודרה במשך עונה אחת והייתה תוכנית הריאליטי הראשונה ששודרה בלעדית בפלטפורמת סטרימינג, בסתיו 2016 בשירות הסטרימינג של CBS, CBS All Access (Paramount+) ; "סלבריטי האח הגדול," ששודר לראשונה ב-CBS בפברואר 2018. ו"משחקי האח הגדול", ששודרה במשך עונה אחת ברשת CBS בדצמבר 2023.
הערות שוליים

↑  Carman, John (5 ביולי 2000). "'Big Brother' Watches Their Every Movement". San Francisco Chronicle. ארכיון מ-7 ביולי 2009. נבדק ב-19 באפריל 2008. {{cite news}}:  (עזרה)
↑  Dehnart, Andy (29 במאי 2001). "Big Brother 2: audience won't vote; Julie Chen will return as host". reality blurred. ארכיון מ-26 בספטמבר 2018. נבדק ב-28 באוקטובר 2014. {{cite web}}:  (עזרה)
↑  Matt Webb Mitovich (31 במאי 2022). "Big Brother 24, The Challenge: USA Debut Get July Dates on CBS". TVLine. ארכיון מ-31 במאי 2022. נבדק ב-24 במאי 2022. {{cite web}}:  (עזרה)
↑  Rice, Lynette (7 במאי 2024). "CBS Summer Premiere Dates For 'Big Brother,' 'Tulsa King' & More". {{cite web}}:  (עזרה)
↑  "CBS TO BROADCAST ITS FIRST CELEBRITY EDITION OF REALITY HIT "BIG BROTHER"" (באנגלית). CBS. 7 בספטמבר 2017. ארכיון מ-28 ביוני 2018. נבדק ב-8 בספטמבר 2017. {{cite web}}:  (עזרה)
↑  Porreca, Brian (2 באוגוסט 2016). "'Big Brother' Moves to Fall on CBS All Access". The Hollywood Reporter. ארכיון מ-26 בינואר 2021. נבדק ב-2 באוגוסט 2016. {{cite web}}:  (עזרה)
↑  Webb Mitovich, Matt (1 בדצמבר 2017). "CBS Pits Celeb Big Brother vs. Olympics, Sets Date for 30th Amazing Race". TV Line. אורכב מ-המקור ב-16 בינואר 2021. נבדק ב-1 בדצמבר 2017. {{cite web}}:  (עזרה)
↑  Seemayer, Zach (9 בנובמבר 2023). "Julie Chen Moonves Announces 'Big Brother: Reindeer Games' Special Winter Series". Entertainment Tonight. ארכיון מ-10 בנובמבר 2023. נבדק ב-9 בנובמבר 2023. {{cite web}}:  (עזרה)
| --- | --- |
בקרת זהויות :  LCCN: n2018023061  NKC: unn2006374788  VIAF: 6152501153510682699   WorldCat (עם VIAF): 6152501153510682699
המרוץ לדראג של רופול: VIP

| --- | --- |

 מבוסס על:  המרוץ לדראג של רו פול
 סוגה:  תוכנית מציאות
 מנחים:  רופול 
 שופטים:  רופול מישל ויסאז' קרסון קרסלי רוס מת'יוס
 שחקנים:  רופול  קרסון קרסלי  מישל ויסאז'  רוס מת'יוס 
 ארץ מקור:  ארצות הברית
 שפות:  אנגלית
 מספר עונות:  2
 מספר פרקים:  12
 הפקה
 חברת הפקה:  World of Wonder
 הפצה:  נטפליקס 
 שידור
 רשת שידור:  VH1
 רשת שידור בישראל:  yes Drama
 תקופת שידור מקורית:  24 באפריל 2020 – 19 במאי 2020 
 קישורים חיצוניים
 אתר רשמי
 דף התוכנית ב-IMDb
 
המרוץ לדראג של רופול: VIP היא תוכנית מציאות אמריקאית שעלתה ב-24 באפריל 2020 ב-VH1. זו תוכנית בת של המרוץ לדראג של רו פול בה מפורסמים מתחרים עבור צדקה בהדרכת משתתפות מהמרוץ לדראג.
בעונה הראשונה היו פרקים יחידים שהיו מבוססים על הפורמט של התוכנית הראשית, עם שלושה מפורסמים שהתחרו באתגרי פופולריים של המרוץ לדראג. בעונה השנייה, הפורמט שונה לתחרות שארכה לאורך עונה והתרכזה בליפ סינקים של מפורסמים שהוסתרו תחת אושיות דראג.
פורמט

בשתי העונות של התוכנית השתתפו מפורסמים שהתחרו עבור צדקה והפכו לאמני דראג בהדרכתן של משתתפות המרוץ לדראג של רו פול. הן נקראו "מלכות סופרים".
בעונה הראשונה, בכל פרק שלושה מפורסמים התחרו באתגרים אהובים מהמרוץ לדראג. בדומה לתוכנית הראשית, בכל פרק היה מיני-אתגר, אתגר מרכזי וליפ סינק כדי לקבוע את המנצחת.
בעונה השנייה התחרות הפכה לתחרות לאורך העונה והפוקוס היה על ליפ סינקים. בעונה התחרו תשע מתחרות שהזדהו רק באושיות דראג. בכל פרק, המתחרות נתנו הופעות ליפ סינק מול השופטים והקהל. שתי המתחרות שהגיעו לתחתית התחרו בליפ סינק כדי לקבוע מי תמשיך לפרק הבא ומי תודח ותחשוף את הזהות שלה. המתחרה שנשארה אחרונה זכתה ב-100,000 דולר לארגון הצדקה שבו בחרה.
השופטים בתוכנית הם רופול, מישל ויסאז', קרסון קרסלי ורוס מת'יוס.
שידור

התוכנית הוכרזה באוקטובר 2019. העונה הראשונה עלתה ב-24 באפריל 2020 ב-VH1. באוגוסט 2021, התוכנית חודשה לעונה שנייה. העונה השנייה עלתה ב-12 באוגוסט 2022.
| עונה | תאריך הבכורה | תאריך הגמר | הזוכה | מקום שני | מספר מתמודדים | פרס |
| --- | --- | --- | --- | --- | --- | --- |
| 1 | 24 באפריל 2020 | 15 במאי 2020 | בייביקינס לה רו (ג'ורדן קונור) ואנקישה דה האוס (ונסה ויליאמס) בטי בורדו (מאט ויסאמן) מאדאם דאט ביץ' (אלכס ניואל) ריצ'ל מקאדמסאפל (דסטין מיליגן) קווין אלזה בת'(היילי קיוקו) | מיס מימי טיפוט (ג'רמיין פלאור) אוליבט ויסיו (ניקו טורטורלה) מרי ג'יי. רוס (לוני לאב) מיס שניטה קוקטייל (תמי רומן) קוראל פיקסאיישן (מדיסון ביר) קוקוטיני (פיבי רובינסון) | 12 | 30,000 דולר לצדקה |
| 2 | 12 באוגוסט 2022 | 30 בספטמבר 2022 | פופי לאב (אלכסנדר מקלין) | צ'אקרה 7 (טטיאנה עלי) ת'ירסטי ון טראפ (מארק אינדליקטו) | 9 | 100,00 דולר לצדקה |
הערות שוליים

1 2 3 4  Dino-Ray Ramos, ‘RuPaul’s Secret Celebrity Drag Race’ Event Series Sets Premiere Date, Deadline, ‏2020-04-10 (באנגלית אמריקאית)
↑  Andy Swift, RuPaul's Celebrity Drag Race Ordered at VH1 — Which Queens Are Returning?, TVLine, ‏2019-10-22 (באנגלית אמריקאית)
1 2  Andy Swift, RuPaul's Secret Celebrity Drag Race Returns to VH1 for Totally Revamped Second Season — Watch Trailer, TVLine, ‏2022-07-18 (באנגלית אמריקאית)
↑  RuPaul's Secret Celebrity Drag Race Season 2: See the First 5 Minutes of the Starry Premiere, Peoplemag (באנגלית)
↑  'RuPaul's Celebrity Drag Race' to Launch in 2020 | Entertainment Tonight, www.etonline.com (באנגלית אמריקאית)
↑  Joey Nolfi August 23, 2021 at 11:30 AM EDT, 'RuPaul's Drag Race' season 14 renewed with 'Celebrity Drag Race' season 2, EW.com (באנגלית)
מיקל מרינו

מיקל מרינו סאסון (בספרדית: Mikel Merino Zazón; נולד ב-22 ביוני 1996 בפמפלונה שבספרד) הוא כדורגלן ספרדי המשחק בעמדת הקשר והחלוץ בקבוצת ארסנל מהפרמייר ליג ובנבחרת ספרד.
קריירת מועדונים > אוססונה

מרינו נולד בפמפלונה שבספרד. הוא החל לשחק כדורגל ב-CD אמיגו, ובהמשך עבר למחלקת הנוער של אוססונה. הוא ערך את הופעת הבכורה שלו באוססונה ב', קבוצת המילואים של אוססונה, בעונת 2013/2014 בליגה הספרדית השלישית.
ב-23 באוגוסט 2014 ערך מרינו את הופעת הבכורה שלו בקבוצה הראשונה של המועדון, כששיחק 88 דקות בניצחון 2–0 על ברצלונה אתלטיק במסגרת המחזור הראשון בליגה הספרדית השנייה. ב-21 בדצמבר 2014 הבקיע מרינו את שער הבכורה שלו במועדון, בניצחון 2–1 על לאס פאלמס במסגרת המחזור ה-18 בליגה. בינואר 2015 מרינו קודם רשמית לקבוצה הראשונה,  וסייע לקבוצה להימנע מירידה לליגה השלישית. כשאת עונתו הראשונה בקבוצה הראשנה סיים מרינו עם 29 הופעות ליגה והבקיע שער אחד. בעונתו השנייה במועדון הפך מרינו לאחד השחקנים המשמעותיים בקבוצה. יכולתו לא נעלמה מעיני הקבוצות הגדולות ביבשת וב-15 בפברואר 2016 חתם מרינו על חוזה ל-4 שנים וחצי החל מיולי 2016 בבורוסיה דורטמונד מהבונדסליגה.. מרינו סיים את עונת 2015/2016 באוססונה הוא הבקיע 4 שערים ב-34 הופעות, וסייע למועדון להעפיל לפלייאוף העלייה לאחר שהקבוצה סיימה במקום השישי בליגה. בפלייאוף כבש מרינו 3 שערים ב-4 משחקים והרבה בזכותו אוססונה שבה ללה ליגה לאחר היעדרות של שנתיים.
קריירת מועדונים > בורוסיה דורטמונד

כאמור ב-15 בפברואר 2016 חתם מרינו על חוזה בבורוסיה דורטמונד מהבונדסליגה, החוזה החל ב-1 ביולי 2016 אך את הופעת הבכורה שלו ערך מרינו בן ה-20 רק ב-14 באוקטובר כששיחק 90 דקות בתיקו 1–1 נגד הרטה ברלין במסגרת המחזור השביעי בליגה. מרינו לא זכה להרבה הזדמנויות בעונתו בדורטמונד. כששותף ב-8 משחקי ליגה בלבד בהם לא הצליח לכבוש.
קריירת מועדונים > ניוקאסל יונייטד

ב-27 ביולי 2017 הושאל מרינו לניוקאסל יונייטד מהפרמייר ליג. לעונה אחת עם סעיף רכישה מחייב בתום העונה התלוי בכמות ההופעות שלו בקבוצה.  ב-13 באוגוסט ערך את הופעתו הבכורה בקבוצה בהפסד 0–2 לטוטנהאם הוטספר במסגרת הליגה. לאחר חודשיים בהם הופיע ב-7 משחקים החליטה ניוקאסל לממש את סעיף הרכישה של מרינו וב-13 באוקטובר 2017 חתם מרינו על חוזה ל-5 שנים. כשבוע לאחר מכן ב-21 באוקטובר הבקיע את שערו הראשון בניצחון 1–0 על קריסטל פאלאס. ואת עונתו הראשונה והיחידה במועדון הוא סיים עם שער אחד ב-24 משחקים.
קריירת מועדונים > ריאל סוסיאדד

ב-12 ביולי 2018 חזר מרינו לספרד וחתם לחמש שנים בריאל סוסיאדד מהלה ליגה.  ב-18 באוגוסט 2018 ערך מרינו הופעת בכורה בקבוצה ובלה ליגה בניצחון 2–1 על ויאריאל. וב-21 בספטמבר הוא כבש את שער הניצחון ב-1–0 על וסקה שהיה שער הבכורה שלו במועדון. ואת עונתו הראשונה במועדון הוא סיים עם 32 הופעות ו-4 שערים בכל המסגרות. בעונתו השנייה במועדון הפך לשחקן הרכב קבוע כשפתח ב-35 מ-36 משחקי הליגה בהם שותף וסיים את העונה עם 6 שערים ב-43 הופעות בכל המסגרות. וביולי המועדון האריך את חוזהו עד 2025. ב-22 באוקטובר 2020 ערך מרינו הופעת בכורה במסגרת האירופית בניצחון של סוסיאדד 1–0 על רייקה הקרואטית במסגרת שלב הבתים של הליגה האירופית. ב-3 באפריל 2021 זכה מרינו בתואר הראשון שלו במדי סוסיאדד, כששיחק 90 דקות ואף הוכתר לאיש המשחק בניצחון של סוסיאדד 1–0 על אתלטיק בילבאו בגמר גביע המלך 2020 שנדחה בעקבות התפרצות נגיף הקורונה. באפריל נפצע מרינו והחמיץ את סיום העונה אותה סיים עם 2 שערים ב-36 הופעות בכל המסגרות. ביוני 2021 שב מרינו למגרשים, ב-30 בספטמבר הבקיע מרינו את שערו הראשון באירופה כשכבש את שער השוויון בתיקו 1–1 עם מונקו במסגרת שלב הבתים של הליגה האירופית. ואת העונה סיים עם 4 שערים ב-41 הופעות בכל המסגרות. את עונת 2022/2023 סיים מרינו 2 שערים ב-31 הופעות בליגה ו-3 שערים ב-43 הופעות בכל המסגרות. בעונה בה הצליחה סוסיאדד לסיים במקום ה-4 בליגה המקנה כרטיס לליגת האלופות. ומרינו זכה להיכנס לנבחרת העונה שכללה 15 שחקנים. ב-20 בספטמבר 2023 ערך מרינו הופעת בכורה בליגת האלופות בתיקו 1–1 עם מילאן במסגרת שלב הבתים. ב-8 בנובמבר כבש מרינו את שער הבכורה שלו בליגת האלופות כשכבש את השער הראשון בניצחון 3–1 על בנפיקה ליסבון גם כן במסגרת שלב הבתים. בעונה שהיית עבורו עונת שיא אותה סיים עם 8 שערים ב-45 הופעות בכל המסגרות.
קריירת מועדונים > ארסנל

ב-27 באוגוסט 2024 לאחר שזכה עם נבחרת ספרד ביורו 2024 שב מרינו לפרמייר ליג כשחתם על חוזה ל-4 שנים בארסנל של המאמן הבאסקי מיקל ארטטה.  באימון הראשון שלו בקבוצה פרק מרינו את הכתף ונאלץ להחמיץ מספר שבועות. ב-1 באוקטובר שב מרינו מהפציעה וערך הופעת בכורה במדי ארסנל בניצחון 2–0 על פריז סן ז'רמן במסגרת שלב הליגה בליגת האלופות. ב-5 באוקטובר ערך את הופעת הבכורה שלו בליגה בניצחון 3–1 על סאות'המפטון. ב-27 באוקטובר כבש מרינו את שער הבכורה שלו במדי ארסנל בתיקו 2–2 עם ליברפול.
קריירה בינלאומית

מרינו היה חלק מנבחרת ספרד עד גיל 19 שזכתה באליפות אירופה עד גיל 19 לשנת 2015 שנערכה ביוון. ב-3 בספטמבר 2020 ערך את הופעתו הבכורה בנבחרת הבוגרת בתיקו 1–1 נגד גרמניה בליגת האומות. נכלל בסגל נבחרת ספרד לאולימפיאדת טוקיו וזכה עימה במדליית הכסף לאחר הפסד לברזיל בגמר בו פתח בהרכב.
את שערו הראשון בנבחרת הבוגרת כבש מרינו ב-12 בספטמבר 2023 בניצחון 6–0 על קפריסין במסגרת מוקדמות יורו 2024.  נכלל בסגל נבחרת ספרד ליורו 2024. ברבע גמר הטורניר במשחק נגד גרמניה שהגיע להארכה, כבש מרינו שער בדקה ה-119 של המשחק שקבע 2–1 והעניק לספרד את הניצחון. נכנס כמחליף במשחק הגמר בו ניצחה ספרד 2–1 את אנגליה וזכתה בטורניר.
סטטיסטיקות קריירה > מועדונים

מעודכן ל-9 במרץ 2025
| מועדון | עונה | ליגה | ליגה> הופעות | ליגה> שערים | גביע> הופעות | גביע> שערים | גביע הליגה> הופעות | גביע הליגה> שערים | אירופה> הופעות | אירופה> שערים | אחר> הופעות | אחר> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| אוססונה ב' | 2013/2014 | הליגה הספרדית השלישית | 5 | 0 | — | — | — | — | — | — | — | — | 5 | 0 |
| אוססונה ב' | סה"כ | סה"כ | 5 | 0 | 0 | 0 | 0 | 0 | 0 | 0 | 0 | 0 | 5 | 0 |
| אוססונה | 2014/2015 | הסגונדה ליגה | 29 | 1 | 0 | 0 | — | — | — | — | — | — | 29 | 1 |
| אוססונה | 2015/2016 | הסגונדה ליגה | 34 | 4 | 0 | 0 | — | — | — | — | 4 | 3 | 38 | 7 |
| אוססונה | סה"כ | סה"כ | 63 | 5 | 0 | 0 | 0 | 0 | 0 | 0 | 4 | 3 | 67 | 8 |
| בורוסיה דורטמונד | 2016/2017 | הבונדסליגה | 8 | 0 | 1 | 0 | — | — | 0 | 0 | 0 | 0 | 9 | 0 |
| בורוסיה דורטמונד | סה"כ | סה"כ | 8 | 0 | 1 | 0 | 0 | 0 | 0 | 0 | 0 | 0 | 9 | 0 |
| ניוקאסל יונייטד (השאלה) | 2017/2018 | הפרמייר ליג | 7 | 0 | 0 | 0 | — | — | — | — | — | — | 7 | 0 |
| ניוקאסל יונייטד | 2017/2018 | הפרמייר ליג | 17 | 1 | 1 | 0 | — | — | — | — | — | — | 18 | 1 |
| ניוקאסל יונייטד | סה"כ | סה"כ | 24 | 1 | 1 | 0 | 0 | 0 | 0 | 0 | 0 | 0 | 25 | 1 |
| ריאל סוסיאדד | 2018/2019 | הלה ליגה | 29 | 3 | 3 | 1 | — | — | — | — | — | — | 32 | 4 |
| ריאל סוסיאדד | 2019/2020 | הלה ליגה | 36 | 5 | 7 | 1 | — | — | — | — | — | — | 43 | 6 |
| ריאל סוסיאדד | 2020/2021 | הלה ליגה | 26 | 2 | 1 | 0 | — | — | 8 | 0 | 1 | 0 | 36 | 2 |
| ריאל סוסיאדד | 2021/2022 | הלה ליגה | 34 | 3 | 3 | 0 | — | — | 6 | 1 | — | — | 43 | 4 |
| ריאל סוסיאדד | 2022/2023 | הלה ליגה | 33 | 2 | 3 | 1 | — | — | 7 | 0 | — | — | 43 | 3 |
| ריאל סוסיאדד | 2023/2024 | הלה ליגה | 32 | 5 | 6 | 1 | — | — | 7 | 2 | — | — | 45 | 8 |
| ריאל סוסיאדד | סה"כ | סה"כ | 190 | 20 | 23 | 4 | 0 | 0 | 28 | 3 | 1 | 0 | 242 | 27 |
| ארסנל | 2024/2025 | הפרמייר ליג | 20 | 4 | 1 | 0 | 3 | 0 | 7 | 1 | — | — | 31 | 5 |
| ארסנל | סה"כ קריירה | סה"כ קריירה | 310 | 30 | 26 | 4 | 3 | 0 | 35 | 4 | 5 | 3 | 379 | 41 |
סטטיסטיקות קריירה > נבחרת

מעודכן ל-15 בנובמבר 2024
| נבחרת | שנה | הופעות | שערים |
| --- | --- | --- | --- |
| ספרד ספרד | 2020 | 6 | 0 |
| ספרד ספרד | 2021 | 5 | 0 |
| ספרד ספרד | 2023 | 8 | 1 |
| ספרד ספרד | 2024 | 12 | 1 |
| סך הכל | סך הכל | 31 | 2 |
תארים > מועדונים

בורוסיה דורטמונד
הגביע הגרמני: 2016/2017
ריאל סוסיאדד
גביע המלך הספרדי: 2019/2020
תארים > נבחרת

נבחרת ספרד עד גיל 19
אליפות אירופה עד גיל 19: 2015
הנבחרת האולימפית של ספרד
אולימפיאדת טוקיו 2020: מדליית כסף
נבחרת ספרד
אליפות אירופה בכדורגל: 2024
תארים > אישיים

נבחרת העונה בלה ליגה: 2022/2023
הערות שוליים

↑  MARCA.com, Osasuna asalta el Gran Canaria, MARCA.com, ‏2014-12-21 (בספרדית)
↑  DN ES PAMPLONA, Mikel Merino llevará el dorsal 8 y Kenan Kodro, el 9, diariodenavarra.es, ‏2015-01-31 (בספרדית)
↑  Borussia Dortmund verpflichtet Mikel Merino, www.bvb.de
↑  Fix! Dortmunds Merino wechselt zu Newcastle, kicker (ב־)
↑  "Mikel Merino signs for Newcastle from Borussia Dortmund in permanent deal". BBC Sport (באנגלית בריטית). 2017-10-13. נבדק ב-2024-11-17.
↑  Mikel Merino joins Real Sociedad - Newcastle United, www.newcastleunited.com (באנגלית)
↑  Mikel Merino, el MVP de la Copa del Rey: "El tiempo me ha dado la razón con mi fichaje por la Real", El Español, ‏2021-04-06 (בספרדית)
1 2  Mikel Merino - Injury history, www.transfermarkt.com (באנגלית)
1 2  Los Premios ‘Team Of The Season’ de EA SPORTSTM y LaLiga revelan a los mejores 15 jugadores de la temporada, Página web oficial de LALIGA | LALIGA (בספרדית)
↑  Mikel Merino signs for Arsenal on long-term deal, Mikel Merino signs for Arsenal on long-term deal, ‏2024-11-23 (באנגלית)
↑  Aarons, Ed (2024-08-30). "Mikel Merino out for weeks after being injured in first Arsenal training session". The Guardian (באנגלית בריטית). ISSN 0261-3077. נבדק ב-2024-11-17.
↑  UEFA.com, The official website for European football, UEFA.com (באנגלית)
↑  Spain names men's football squad for Tokyo 2020 Olympic Games, ‏29 ביוני 2021
↑  Olympics Final Brazil under 23 VS Spain under 23, ‏7 באוגוסט 2021
↑  Diario de Burgos, España sigue por el buen camino, Diario de Burgos, ‏2023-09-12 (ב־)
↑  Euro 2024 squad lists, Sky Sports, ‏12 ביוני 2024
↑  UEFA.com, Spain 2-1 Germany (after extra time): Late Merino header sends La Roja through to semi-finals | UEFA EURO 2024, UEFA.com, ‏2024-07-05 (באנגלית)
| נבחרת ספרד – אולימפיאדת טוקיו 2020 |
| --- | --- | --- |
|  1 סימון •  2 מינגסה •  3 קוקורייה •  4 טורס •  5 ואייחו •  6 סובימנדי •  7 אסנסיו •  8 מרינו •  9 מיר •  10 סבאיוס •   11 אויארסבאל •  12 גרסיה • 13 פרננדס •  14 סולר • 15 מונקאיולה • 16 פדרי • 17 פואדו • 18 א. חיל • 19 אולמו • 20 מירנדה • 21 ב. חיל • 22 וייאר • מאמן: דה לה פואנטה |  1 סימון •  2 מינגסה •  3 קוקורייה •  4 טורס •  5 ואייחו •  6 סובימנדי •  7 אסנסיו •  8 מרינו •  9 מיר •  10 סבאיוס •   11 אויארסבאל •  12 גרסיה • 13 פרננדס •  14 סולר • 15 מונקאיולה • 16 פדרי • 17 פואדו • 18 א. חיל • 19 אולמו • 20 מירנדה • 21 ב. חיל • 22 וייאר • מאמן: דה לה פואנטה | ספרד |
| נבחרת ספרד – יורו 2024 |
| --- | --- | --- |
|  1 ראיה •  2 קרבחאל •  3 לה נורמן •  4 נאצ'ו •  5 ויוויאן •  6 מרינו •  7 מוראטה •  8 רואיס •  9 חוסלו •  10 אולמו •   11 פראן טורס •  12 גרימלדו • 13 רמירו •  14 לאפורט • 15 באנה • 16 רודרי • 17 ויליאמס • 18 סובימנדי • 19 ימאל • 20 פדרי • 21 אויארסבאל • 22 נבאס • 23 סימון • 24 קוקורייה • 25 לופס • 26 פרס • מאמן: לואיס דה לה פואנטה |  1 ראיה •  2 קרבחאל •  3 לה נורמן •  4 נאצ'ו •  5 ויוויאן •  6 מרינו •  7 מוראטה •  8 רואיס •  9 חוסלו •  10 אולמו •   11 פראן טורס •  12 גרימלדו • 13 רמירו •  14 לאפורט • 15 באנה • 16 רודרי • 17 ויליאמס • 18 סובימנדי • 19 ימאל • 20 פדרי • 21 אויארסבאל • 22 נבאס • 23 סימון • 24 קוקורייה • 25 לופס • 26 פרס • מאמן: לואיס דה לה פואנטה | ספרד |
Cheaters

| --- | --- |

 סוגה:  תוכנית מציאות 
 מנחים:  טומי חביב (2000–2002) ג'ואי גרקו (2002–2012) קלארק ג'יימס גייבל (2012–2017) פיטר גונץ (2017–2021)
 ארץ מקור:  ארצות הברית 
 מספר עונות:  12 
 מספר פרקים:  264 
 שידור
 רשת שידור:  סינדיקציה
 תקופת שידור מקורית:  21 באוקטובר 2000 – 17 במאי 2021 
 קישורים חיצוניים
 www.cheaters.com
 דף התוכנית ב-IMDb
 
Cheaters (בתרגום חופשי לעברית: "בוגדים") הייתה תוכנית מציאות אמריקאית אשר הייתה ממוקדת בחקירה ובחשיפת מקרים של בגידות בקרב זוגות אמריקאיים אמיתיים, לרוב זוגות נשואים.
התוכנית עלתה לשידור לראשונה ב-2 באוקטובר 2000 וכללה 21 עונות. הפרק האחרון של התוכנית שודר ב-17 במאי 2021.
פורמט

כל פרק מתחיל בכך שאדם פונה לצוות התוכנית משום שהוא/היא חושש/ת שבן/בת זוגו/ה בוגדים בו/בה. בעקבות כך צוות חוקרים פרטיים, המועסק על ידי התוכנית, אוסף לאורך זמן ראיות שונות במסגרת מעקבים אחר אותו/ה בן/בת הזוג.
לאחר שצוות החוקרים הפרטיים אספו מספיק ראיות מפלילות, הממצאים מוצגים בפני האדם שפנה לצוות התוכנית. הפרק מגיע לשיאו בעימות מצולם, בו האדם שפנה לצוות התוכנית, בליווי מנחה התוכנית וצוות הצילום, מתעמתים עם בן/בת הזוג הבוגד/ת - לעיתים רבות במיקום ציבורי בעת שהוא/היא נפגש/ת עם האדם עימו הוא/היא בוגד/ת בבת/בן זוגו/ה. המפגשים הללו לעיתים רבות מסלימים לוויכוחים סוערים ו/או עימותים פיזיות, בהם צוות התוכנית נאלץ להתערב למען ביטחונם של בני הזוג.
הערות שוליים

↑  With Joey Greco of 'Cheaters', Los Angeles Times, ‏2009-12-13 (באנגלית אמריקאית)
↑  Clark Gable Biography  |  Cheaters, www.cheaters.com
יובל סטופל

| --- | --- |
אין תמונה חופשית
 לידה:  14 במאי 1976 (בן 48) י"ד באייר ה'תשל"ו ישראל נווה שאנן, חיפה
 מוקד פעילות:  ישראל ישראל
 מקום לימודים:  הישיבה התיכונית-יבנה
 עיסוק:  מוזיקאי
 זרם:  חרדי
 סוגה:  מוזיקה חסידית, מוזיקה יהודית מקורית
 סוג קול:  בריטון
 שפה מועדפת:  עברית
 כלי נגינה:  פסנתר, אקורדיון
 שיתופי פעולה בולטים:  אברהם פריד, מונה רוזנבלום
 בת זוג:  מיכל סטופל
 מספר צאצאים:  4
יוּבָל סְטוּפֶּל (נולד ב-14 במאי 1976, י"ד באייר ה'תשל"ו) הוא מפיק, מנצח, מלחין, מעבד ומגיש חרדי, בז'אנר המוזיקה החסידית. מייסד ומנכ"ל חברת ההפקות "במה כהלכה". מגיש תוכנית "מנגן לכם את היום" ברדיו קול חי מיוזיק. מנהלו המוזיקלי של הזמר אברהם פריד. חבר ועדת פרס שר החינוך לתרבות יהודית. משופטי תוכנית הריאליטי החרדית הקול הבא.
ביוגרפיה

נולד וגדל בשכונת נווה שאנן בחיפה למשה ופנינה סטופל. למד בישיבה התיכונית-יבנה. שירת בצה"ל כמפקד מקהלת הרבנות הצבאית, כסולן וזמר. בעל תואר ראשון בתקשורת, מנהל עסקים ומדע המדינה.
עם שחרורו מצה"ל הייה ממייסדי חברת ההפקות "במה כהלכה".
בשנת 2019 נבחר לכהן כחבר ועדת פרס שר החינוך לתרבות יהודית.
מאוגוסט 2020 מגיש את תוכנית "מנגן לכם את היום" בתחנת הרדיו קול חי מיוזיק. בעבר הגיש תוכניות שבועיות בערוץ 7, וכתב טורי "ביקורת מוזיקה" ברשת עיתוני קו עיתונות דתית.
מספטמבר 2020 משמש כשופט בתוכנית הריאליטי-החרדית "הקול הבא".
יובל הוא מנהלו המוזיקלי של הזמר אברהם פריד.
חיים אישיים

סטופל נשוי למיכל ולהם ארבעה ילדים. מתגורר בפתח תקווה. אחיינו של הרב והדיין שלמה דיכובסקי ונינו של הסופר והעיתונאי מיכל יצחק רבינוביץ.